Source: http://dianpopescu.ro/
Timestamp: 2020-04-02 12:13:16+00:00

Document:
Împreună pentru Gorj
[rev_slider_vc alias=”despre-mine” el_class=”despre-mine-slider”]
Prin modificările aduse Legii energiei 123/2012 s-a făcut un pas important pentru Sistemul Energetic Național, din punct de vedere al sustenabilității energetice a României pe termen mediu și lung. Modificările Legii energiei propun condiţii egale de intrare în piaţă pentru producători, inclusiv pentru Complexul Energetic Oltenia. De asemenea, noua lege lasă posibilitatea realizării unui mix de energie, care ar urma să echivaleze cu o scădere a preţului la curentul electric, dar şi cu salvarea locurilor de muncă din companie.
Spitalului Orăşenesc Bumbeşti Jiu
În 2013, ca senator de Gorj am susţinut redeschiderea Spitalului Orăşenesc Bumbeşti Jiu, unitate medicală închisă de Guvernul Boc, dar care deservea nu numai locuitorilor acestui oraş, ci şi celor din localităţile vecine.
Prin mai multe initiative, m-am opus în Senatul României închiderii Judecătoriei Novaci, instituţie care judecă procesele a mii de gorjeni din vecinătatea oraşului.
Am susţinut şi votat Legea nr. 223/2015 privind majorarea pensiilor militare de stat, mii de cadre militare în rezervă primindu-şi drepturile cuvenite.
Blocarea Rosiei Montana
Prin blocarea proiectului Rosia Montană, am oprit plecarea din ţară a peste 20 de miliarde de euro în aur, argint şi alte minerale foarte rare.
În mandatul 2012-2016, am avut ca propunere legislativă darea în plată a unor bunuri imobile în vederea stingerii obligaţiilor asumate prin credite, propunere ce avea să ajute mult gorjenii care au accesat credite bancare.
Blocarea Măririi Amenzilor Auto
Ca membru al Comisiei de Apărare Ordine Publică şi Siguranţă Naţională din Senatul României am blocat modificările Codului Rutier care măreau amenzile şi suspendările permiselor de conducere ce ar fi dus la pierderea locurilor de muncă în transporturi.
Stingerea obligaţiilor asumate prin credite
(În derulare)
În mandatul de deputat, voi susţine în continuare propunerea legislativă privind darea în plată a unor bunuri imobile în vederea stingerii obligaţiilor asumate prin credite.
Reconversia creditelor în franci
Voi susţine reconversia creditelor în franci.
Modificarea şi completarea Legii 220/2008
Am în plan propunerea legislativă de modificare şi completare a Legii 220/2008 pentru stabilirea sistemului de promovare a producerii energiei electrice din surse regenerabile de energie, republicată. Propunerea ar facilita scăderea preţului Certificatelor verzi şi odată cu aceasta, reducerea substanţială a preţului energiei la consumatorul final.
Modificarea legilor de functionare a ANRE
În mandatul de deputat 2016-2020, voi susţine modificarea legilor de functionare a ANRE, care să nu mai discrimineze producătorii de energie tradiţionali, în speţă CEO.
Voi iniţia un proiect de lege care să oblige Guvernul să nu mai întârzie plata subvenţiilor în agricultură şi creşterea animalelor. Va exista cadru legal pentru ca Guvernul să poată plăti la timp aceste stimulente în agricultură.
Modificarea legilor Redevenţei
Voi milita pentru modificarea legilor Redevenţei – petrolului şi gazelor naturale astfel încât să nu câştige numai companiile petroliere, ci şi angajaţii şi autorităţile locale.
Alături de colegii de la ALDE, voi susţine creșterea punctului de pensie începând cu 2017, încât părinţii şi bunicii noştri să ducă un trai mai bun.
Rânca - staţiune de interes naţional
Voi iniţia un proiect de lege privind transformarea obiectivului turistic Rânca în staţiune de interes naţional, căutând totodată proiecte de finanţare pentru extinderea domeniului schiabil, dar şi pentru promovarea celorlalte puncte de atracţie turistică din judeţ.
Va veni momentul în următoarea perioadă ca toate judeţele să deţină infrastructura necesară legării acestora de coridoarele rutiere europene (Târgu Jiu- Craiova).
Modificările aduse Legii energiei
Legea Energiei / Articolul 3.4
Acces prioritar la reţele electrice- ansamblu de reguli şi condiţii tehnice şi comerciale prin care unor categorii de producători li se asigură posibilitatea preluării în orice moment şi a vânzării întregii cantităţi de energie electrică livrată în reţea, în funcţie de capacitatea racordului la reţea şi de disponibilitatea unităţilor resurselor/ eligibile. Forma adoptată de Senat
Acces prioritar în reţele electrice- ansamblu de reguli şi condiţii tehnice şi comerciale prin care unor categorii de producători li se asigură posibilitatea preluării în reţea, în orice moment, a energiei electrice produse, în funcţie de capacitatea racordului la reţea şi de disponibilitatea unităţilor resurselor/ eligibile, fără a se pune în pericol siguraţa sistemului. Motivaţia
Vânzarea energiei electrice este la liberă alegere a fiecărui producător. Orice activitate de producţie, transport sau distribuţie nu trebuie să pună în pericol Sistemul Energetic Naţional.
Legea Energiei / Articolul 3
În proiectul de lege privind modificarea şi completarea Legii energiei electrice şi a gazelor naturale nr.123/2012 am introdus un nou punct la Art.3, privind siguranța Sistemului Energetic Național. Acesta este de fapt o completare a Legii energiei, care vine în sprijinul producătorilor. Forma adoptată de Senat
Asigurarea continuității în alimentare de către operatorul de transport și de sistem a unui mixt de producere și a serviciilor tehnologice de sistem, astfel încât să poată fi suplinită ieșirea din funcție a oricărei capacități energetice, fără a se deconecta consumatorii de la rețea. Motivaţia
Având în vedere capacitatea totală instalată în centralele eoliene și solare, OTS trebuie să actualizeze anual necesarul de servicii tehnologice de sistem și grupurile din centralele clasice ce trebuie să asigure aceste servicii, pentru siguranța sistemului.
Nu este posibil ca în Legea energiei să nu fie definită siguranța energetică națională, iar prin acest nou punct introdus în lege va fi evitat pericolul în care se afla SEN.
Legea Energiei / Articol
Să menţină o rezervă de combustibil la un nivel suficient sau, după caz, o rezervă suficientă de apă pentru îndeplinirea obligaţiilor de producţie şi furnizare continuă a energiei electrice prevăzute de reglementările în vigoare. Forma adoptată de Senat
Să menţină o rezervă de combustibil la un nivel suficient sau după caz, o rezervă o rezervă suficientă de apă pentru asigurarea siguranţei SEN şi pentru îndeplinirea obligaţiilor de producţie şi furnizare continuă a energiei electrice care se remunerează conform reglementărilor în vigoare. Motivaţia
Producătorii trebuie să aibă certitudinea că pot valorifica combustibilii achiziţionaţi evitând riscul deprecierii calitative.
Legea Energiei / Articolul 29, Aliniatul 3
Articol nou. Forma adoptată de Senat
Producătorii de energie electrică au dreptul să perfecteze contracte cu alţi producători realizând un mixt energetic pentru a oferta pe piaţa internă sau la export energia electrică în conformitate cu art. 28 şi celelalte prevederi legale în vigoare. Motivaţia
Alcătuirea de pachete mixte cu o anumită pondere a doi sau mai mulţi producători este o condiţie necesară pentru menţinerea unui preţ accesibil la consumatori astfel preţul este dat de producătorul care are cel mai mare cost de producţie.
Legea Energiei / Articolul 36
Operatorul de transport şi de sistem prestează serviciul public de transport pentru toţi utilizatorii reţelei de transport în condiţii nediscriminatorii asigurând accesul la acestea oricărui solicitant în condiţiile legii şi evitând în special discriminarea în favoarea operatorilor economici afiliaţi cu respectarea normelor şi performanţelor prevăzute în reglementările tehnice în vigoare. Forma adoptată de Senat
Operatorul de transport şi de sistem prestează serviciul public de transport pentru toţi utilizatorii reţelei de transport în condiţii nediscriminatorii asigurând acelaşi tarif oricărui solicitant în condiţiile legii şi evitând în special discriminarea în favoarea operatorilor economici afiliaţi cu respectarea normelor şi performanţelor prevăzute în reglementările tehnice în vigoare. Motivaţia
În prezent, tariful aferent serviciului pentru introducerea de energie electrică în reţea -TG, practicat de Transelectrica este diferit pe cele opt zone de licenţă. Pentru o concurenţă corectă între producători se impune egalarea acestor tarife deoarece tranzacţiile la OPCOM includ obligatoriu TG.
Legea Energiei / Articolul 36, Aliniatul 7
Achiziţionează serviciile tehnologice de sistem şi califică producătorii şi clienţii dispecerizabili care furnizează servicii tehnologice de sistem pe baza unor proceduri proprii aprobată de autoritatea competentă. Forma adoptată de Senat
Achiziţionează serviciile tehnologice de sistem de reglaj primar, secundar şi terţiar, rapid şi lent, şi califică producătorii şi clienţii dispecerizabili care furnizează servicii tehnologice de sistem pe baza unor proceduri proprii aprobată de autoritatea competentă. Motivaţia
În conformitate cu prevederile Articolul 3, punctul 73, operatorul de transport şi de sistem trebuie să asigure capacitatea de rezervă pentru siguranţa SEN. Pentru a menţine capacităţi în rezervă disponibile să asigure consumul ţării în orice situaţie, producătorii trebuie să primească banii necesari acoperirii cheltuielilor simple impuse de această cerinţă. Spre exemplu, în prezent, deşi operatorul de transport şi de sistem solicită menţinerea în rezervă a Centralei de la Chişcani refuză să suporte costurile necesare menţinerii grupurilor în rezervă.
Legea Energiei / Articolul 43, Aliniatul 3
Preţurile stabilite pe pieţele centralizate de energie electrică se fac publice conform reglementărilor ANRE. Forma adoptată de Senat
Preţurile şi cantităţile stabilite în urma tranzacţiilor efectuate pe toate pieţele centralizate de energie electrică inclusiv contractele de pe piaţa reglementată sau de export se fac publice conform reglementărilor ANRE. Motivaţia
În prezent, toate contractele perfectate sunt publice cu toate prevederile lor, cu excepţia contractelor reglementate şi a celor de export. ANRE, nepublicând profilările orare ale cantităţilor din contractele reglementate, încalcă prevederile Articolul 23 din prezenta lege.
Legea Energiei / Articolul 71, Aliniatul 1
Promovarea utilizării surselor regenerabile de energie în cel mai eficient mod. Forma adoptată de Senat
Promovarea utilizării surselor regenerabile de energie în cel mai eficient mod astfel încât să se obţină cel mai mic preţ la consumatorul final.
CONTACT / AUDIENȚĂ
Expert Cargo Intl offers forwarding services along with logistics support and supply chain management. Please note that we are handling also personal effects, household goods for any private individual.
Address: Bucharest, Aleea Emil Botta 4
Tel: +40 768 337 170 / +40 768 373 772
Email: office@expertcargo.ro

References: Articolul 3
 Articolul 3
 Articolul 29
 Articolul 36
 Articolul 36
 Articolul 3
 Articolul 43
 Articolul 23
 Articolul 71